**ПРОЕКТ!**

**ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ЧИСТОТАТА НА АТМОСФЕРНИЯ ВЪЗДУХ**

Oбн., ДВ, [бр. 45](http://web.apis.bg/p.php?i=11608) от 28.05.1996 г., в сила от 29.06.1996 г., попр., [бр. 49](http://web.apis.bg/p.php?i=11609" \t "_blank) от 7.06.1996 г., изм., [бр. 85](http://web.apis.bg/p.php?i=11610" \t "_blank) от 26.09.1997 г., изм. и доп., [бр. 27](http://web.apis.bg/p.php?i=11612" \t "_blank) от 31.03.2000 г., [бр. 102](http://web.apis.bg/p.php?i=11613" \t "_blank) от 27.11.2001 г., в сила от 1.01.2002 г., изм., [бр. 91](http://web.apis.bg/p.php?i=11614" \t "_blank) от 25.09.2002 г., в сила от 1.01.2003 г., [бр. 112](http://web.apis.bg/p.php?i=201184" \t "_blank) от 23.12.2003 г., в сила от 1.01.2004 г., [бр. 95](http://web.apis.bg/p.php?i=243075" \t "_blank) от 29.11.2005 г., в сила от 1.03.2006 г., изм. и доп., [бр. 99](http://web.apis.bg/p.php?i=244907" \t "_blank) от 8.12.2006 г., в сила от 9.01.2007 г., изм., [бр. 102](http://web.apis.bg/p.php?i=275023" \t "_blank) от 19.12.2006 г., изм. и доп., [бр. 86](http://web.apis.bg/p.php?i=291745" \t "_blank) от 26.10.2007 г., изм., [бр. 36](http://web.apis.bg/p.php?i=297368" \t "_blank) от 4.04.2008 г., изм. и доп., [бр. 52](http://web.apis.bg/p.php?i=326831" \t "_blank) от 6.06.2008 г., [бр. 6](http://web.apis.bg/p.php?i=372599" \t "_blank) от 23.01.2009 г., в сила от 24.02.2009 г., изм., [бр. 82](http://web.apis.bg/p.php?i=378546" \t "_blank) от 16.10.2009 г., в сила от 16.10.2009 г., [бр. 93](http://web.apis.bg/p.php?i=414224" \t "_blank) от 24.11.2009 г., в сила от 25.12.2009 г., доп., [бр. 41](http://web.apis.bg/p.php?i=444226" \t "_blank) от 1.06.2010 г., изм. и доп., [бр. 87](http://web.apis.bg/p.php?i=444674" \t "_blank) от 5.11.2010 г., в сила от 6.12.2010 г., изм., [бр. 88](http://web.apis.bg/p.php?i=472681" \t "_blank) от 9.11.2010 г., в сила от 1.01.2011 г., доп., [бр. 35](http://web.apis.bg/p.php?i=478029" \t "_blank) от 3.05.2011 г., в сила от 3.05.2011 г., изм. и доп., [бр. 42](http://web.apis.bg/p.php?i=542250" \t "_blank) от 3.06.2011 г., изм., [бр. 32](http://web.apis.bg/p.php?i=547047" \t "_blank) от 24.04.2012 г., в сила от 24.04.2012 г., [бр. 38](http://web.apis.bg/p.php?i=559417" \t "_blank) от 18.05.2012 г., в сила от 1.07.2012 г., [бр. 53](http://web.apis.bg/p.php?i=560406" \t "_blank) от 13.07.2012 г., в сила от 13.07.2012 г., [бр. 54](http://web.apis.bg/p.php?i=575018" \t "_blank) от 17.07.2012 г., в сила от 17.07.2012 г., [бр. 77](http://web.apis.bg/p.php?i=624191" \t "_blank) от 9.10.2012 г., в сила от 9.10.2012 г., изм. и доп., бр. 102 от 21.12.2012 г., в сила от 21.12.2012 г., изм., бр. 98 от 28.11.2014 г., в сила от 28.11.2014 г., бр. 14 от 20.02.2015 г.

**§1.** В чл. 3, ал. 2, т. 3 се отменя.

**§2.** В чл. 9 се правят следните изменения и допълнения:

1. Алинея 2 се изменя така:

“(2) Нормите за емисии се разработват с оглед на осигуряване качеството на атмосферния въздух, отговарящо на установените норми за вредни вещества (замърсители) по чл. 6.”.

2. В ал. 3 се правят следните допълнения:

“(3) След думата „нормите“ се добавя „за емисии“.

3. Създава се нова алинея 4:

“(4) Нормите за емисии се разработват въз основа на:

1. Заключения за най-добри налични техники (НДНТ), приети с решение на Европейската комисия по смисъла на т. 42в от Допълнителните разпоредби на Закона за опазване на околната среда (ЗООС);

2. Равнището на техниката и технологиите към дадения момент, постиженията на науката и резултатите от практическото използване на тези постижения у нас и в напредналите страни.”.

4. Алинея 5 се изменя така:

“(5) В случаите по ал. 4 нормите за емисии се определят съгласно наредбите по ал. 1 и чл. 9а-9в.” .

5. Досегашната ал. 4 става ал. 6.

6. Създават се алинеи 7 и 8:

“(7) Нормите по ал. 6 се определят въз основа на мотивирано предложение на кмета на общината до министъра на околната среда и водите, одобрено с решение на общинския съвет.

(8) Нормите по ал. 6 се утвърждават със заповед на министрите, издали съответните наредби по ал. 1 и чл. 9а-9в, освен в случаи на инсталации, които имат издадено комплексно разрешително, за които нормите се определят по реда на глава седма, раздел втори от ЗООС.”

**§ 3.** В чл. 11, ал. 3 след думите “съвместно с” се добавят “министъра на регионалното развитие и благоустройството и”.

**§ 4.** Чл. 17 се изменя така:

„Чл. 17. (1) С наредба на Министерския съвет се установяват мерките по прилагане на Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (ОВ, L 286/1 от 31 октомври 2009 г.), наричан по-нататък "Регламент (ЕО) № 1005/2009".

(2) Мерките по прилагане на Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (ОВ, L 150 от 20 май 2014 г., стр. 195 – 230), наричан по-нататък „Регламент (ЕС) № 517/2014“, се установяват както следва:

1. с наредба на Министерския съвет по отношение на:

а) стационарното хладилно и климатично оборудване, съдържащо флуорсъдържащи парникови газове;

б) термопомпи, съдържащи флуорсъдържащи парникови газове;

в) електрическа комутационна апаратура, съдържаща флуорсъдържащи парникови газове;

г) двигатели с цикъл на Ренкин с органичен работен агент, съдържащи флуорсъдържащи парникови газове;

д) оборудване, съдържащо разтворители на основата на флуорсъдържащи парникови газове;

е) стационарно противопожарно оборудване, съдържащо флуорсъдържащи парникови газове;

ж) хладилни устройства на хладилни камиони и ремаркета – във връзка с прилагането на изискванията по извършването на дейностите по монтаж, сервизно обслужване, поддръжка, ремонт, извеждане от експлоатация, проверка за течове и възстановяване на флуорсъдържащите парникови газове;

з) климатично оборудване на моторни превозни средства – във връзка с прилагането на изискванията по извършването на дейностите по възстановяване на флуорсъдържащи парникови газове;

и) европейски и/или международни стандарти, посредством прилагането на които се въвеждат изисквания за работа с оборудване, съдържащо охладители, представляващи алтернатива на флуорсъдържащите парникови газове.

2. Проверката на съответствието с изискванията на чл. 4, § 1 и 3, чл. 8, § 1 на Регламент (ЕС) № 517/2014, както и на операторите на моторните превозни средства по отношение на възстановяването на флуорсъдържащи парникови газове от климатичното им оборудване, за установяване на съответствие с чл. 8, § 3 на Регламент (ЕС) № 517/2014, се извършва при периодичен преглед за проверка на техническата изправност, по реда на наредбата по чл. 147, ал. 1 от Закона за движението по пътищата, на моторните превозни средства и техните ремаркета, когато са оборудвани с хладилни устройства, чрез извършване на проверка на документите, изготвени и поддържани по реда на чл. 6 на Регламент (ЕС) № 517/2014.“

(3) Министърът на околната среда и водите, директорите на регионалните инспекции по околната среда и водите или оправомощени от тях длъжностни лица контролират спазването на изискванията на нормативния акт по ал. 1.

(4) Контролът по спазването на изискванията на нормативния акт по ал. 2, т. 1 се извършва от:

1. министъра на околната среда и водите, директорите на регионалните инспекции по околната среда и водите или оправомощени от тях длъжностни лица, с изключение на дейностите по т. 2.

2. директора на Главна дирекция "Пожарна безопасност и защита на населението" на Министерството на вътрешните работи или оправомощено от него длъжностно лице, по отношение на извършването на дейностите по монтаж, сервизно обслужване, поддръжка, ремонт, извеждане от експлоатация и проверка за течове на стационарното противопожарно оборудване, както и по възстановяване на флуорсъдържащи парникови газове от това оборудване.

(5) Министърът на околната среда и водите, директорите на регионалните инспекции по околната среда и водите и/или директорът на Агенция „Митници“ или оправомощени от тях длъжностни лица упражняват контрол, съобразно своята компетентност, в случаите по:

1. чл. 5, чл. 6,чл. 7, § 2, чл. 8, § 3, чл. 9, чл. 10, § 3, чл. 11, § 5, чл. 15, чл. 16, чл. 17 и чл. 24, § 1 на Регламент (ЕО) № 1005/2009;

2. чл. 7, § 2, чл. 11, § 1, чл. 12, § 1-13, чл. 14, § 1-3, чл. 15, § 1, ал. 2 и чл. 17, § 1, ал. 2 на Регламент (ЕС) № 517/2014.

(6) Министърът на околната среда и водите, директорите на регионалните инспекции по околната среда и водите или оправомощени от тях длъжностни лица при упражняване на контрола по спазване изискванията на нормативните актове по ал. 1, ал. 2, т. 1 и в качеството им на контролен орган по ал. 5, както и при упражняване на контрола по Регламент (ЕО) № 1005/2009 и Регламент (ЕС) № 517/2014, имат право:

1. на свободен достъп до проверяваните предприятия;

2. да изискват информация и документи, да правят анализи на място и/или да вземат проби за лабораторни анализи с цел установяване съответствието на веществата, оборудването и продуктите от обхвата на Регламент (ЕО) № 1005/2009 и/или Регламент (ЕС) № 517/2014;

3. да изискват информация за количествата произведени, внесени, изнесени и пуснати на пазара вещества, които нарушават озоновия слой, или флуорсъдържащи парникови газове, както и за произведени, внесени, изнесени и пуснати на пазара количества продукти и оборудване, съдържащи или зависещи от вещества, които нарушават озоновия слой, или флуорсъдържащи парникови газове;

4. да дават предписания за ограничаване, забрана за пускане на пазара, разпространение, употреба, изтегляне от пазара и/или унищожаване на вещества, оборудване и/или продукти и ограничаване на емисии при констатирани несъответствия с изискванията на Регламент (ЕО) № 1005/2009 и/или Регламент (ЕС) № 517/2014;

5. да привличат експерти в съответната област, когато проверката е с фактическа сложност и/или изисква специални знания.

(7) Директорът на Главна дирекция "Пожарна безопасност и защита на населението" или оправомощено от него длъжностно лице при упражняването на контрола по спазването на изискванията на нормативния акт по ал. 2, т. 1 има право:

1. на свободен достъп до проверяваните обекти;

2. да изисква информация и документи с цел установяване съответствието на веществата и/или оборудването с разпоредбите на Регламент (ЕС) № 517/2014.

(8) Директорът на Агенция „Митници“ или оправомощено от него длъжностно лице, като контролен орган по ал. 5, има право:

1. да изисква документи и информация с цел установяване съответствието на веществата, продуктите и/или оборудването с разпоредбите на Регламент (ЕО) № 1005/2009 или Регламент (ЕС) № 517/2014;

2. при съмнение за нарушения на забраните и/или ограниченията, посочени в Регламент (ЕО) № 1005/2009 или Регламент (ЕС) № 517/2014 да задържа веществата, продуктите и/или оборудването до получаване на становище от министъра на околната среда и водите, директорите на регионалните инспекции по околната среда и водите или оправомощени от тях длъжностни лица.

3. След получаване на становището по т. 2:

а) в случай на установено нарушение да връща веществата, продуктите и/или оборудването за сметка на вносителя/износителя или на оправомощеното за вноса/износа лице;

б) в случай, че не бъде установено нарушение да разрешава вдигането на веществата, продуктите и/или оборудването.

(9) Директорът на Главна дирекция „Пожарна безопасност и защита на населението“, директорът на Агенция „Митници“, изпълнителният директор на Изпълнителна агенция „Автомобилна администрация“ или оправомощени от тях длъжностни лица, уведомяват писмено, в срок не по-дълъг от 14 дни, директора на съответната РИОСВ за всяко съмнение за нарушение на разпоредбите на Регламент (ЕО) № 1005/2009 или Регламент (ЕС) № 517/2014.

(10) В случаите по ал. 9 директорът на съответната РИОСВ разглежда получените уведомления от директора на Агенция „Митници“ или оправомощено от него длъжностно лице в срок от 3 работни дни, а получените уведомления от директора на Главна дирекция "Пожарна безопасност и защита на населението", изпълнителния директор на Изпълнителна агенция „Автомобилна администрация“ или оправомощени от тях длъжностни лица, в срок не по дълъг от 30 дни.

(11) Директорът на съответната РИОСВ писмено информира министъра на околната среда и водите за всяко установено нарушение на Регламент (ЕС) № 517/2014 или Регламент (ЕО) № 1005/2009, или на наредбите по ал. 1 или ал. 2, както и за предприетите мерки, в срок не по-дълъг от 30 дни от датата на установяване на нарушението.

(12) Контролните органи по ал. 3, 4 и 5 са длъжни да не разгласяват информация, която представлява производствена или търговска тайна, станала им известна при или по повод упражняване на контрола.

(13) Контролът по прилагане изискванията на Регламент (ЕО) № 1005/2009 се осъществява от:

1. министъра на околната среда и водите или оправомощено от него длъжностно лице – по използването на хлорфлуорвъглеводороди, бромохлорвъглеводороди и ненапълно халогенирани хлорфлуорвъглеводороди;

2. министъра на земеделието и храните или оправомощено от него длъжностно лице – по използването на метилбромид за карантина и обработка на пратки преди износ и/или за критични нужди;

3. министъра на отбраната или министъра на транспорта, информационните технологии и съобщенията или оправомощени от тях длъжностни лица – по използването на халони за критични нужди.

(14) Министърът на околната среда и водите или оправомощено от него длъжностно лице е компетентният орган по прилагане изискванията на Регламент (ЕО) № 1005/2009 и Регламент (ЕС) № 517/2014.

(15) Министърът на околната среда и водите е компетентният орган по докладване по Регламент (ЕО) № 1005/2009 и Регламент (ЕС) № 517/2014.“.

**§5.** В чл. 17а се правят следните изменения и допълнения:

1. Създава се нова алинея 1:

“(1) Лицата, които извършват дейности, свързани с:

1. извличане на ненапълно халогенирани хлорфлуорвъглеводороди от хладилни или климатични инсталации, или термопомпи с цел регенериране и последващ износ за употреби, различни от унищожаване, са длъжни да притежават документ за правоспособност, издаден при условията на наредбата по чл. 17, ал. 2, т. 1;

2. проверки за течове, сервиз и поддръжка на хладилни или климатични инсталации, или термопомпи, съдържащи вещества, които нарушават озоновия слой, са длъжни:

а) да притежават документ за правоспособност, издаден при условията на наредбата по чл. 17, ал. 2, т. 1;

б) при извършване на дейности по поддръжката и/или сервизното обслужване на оборудването, да предприемат мерки за незабавно извличане на въпросните вещества с цел унищожаването им, в съответствие с изискванията на чл. 22, параграф 1 на Регламент (ЕО) № 1005/2009;

3. извличане на вещества, които нарушават озоновия слой, с цел унищожаване, предават веществата на лица, притежаващи разрешение по чл. 67 от Закона за управление на отпадъците или комплексно разрешително в съответствие с чл. 117 от Закона за опазване на околната среда.”.

2. Досегашната ал. 1 става ал. 2.

3. Досегашната ал. 2 става ал. 3 и в нея думите „ал. 1“ се заменят с „ал. 2“.

4. Досегашната ал. 3 става ал. 4 и в нея думите „ал. 2“ и „ал. 1“ се заменят съответно с „ал. 3“ и „ал. 2“.“.

**§ 6.** Чл. 17б се изменя така:

„Чл. 17б. (1) Физическите лица са длъжни да притежават документ за правоспособност съгласно изискванията на чл. 4, § 2, ал. 2, чл. 8, § 1 и чл. 10, § 1 и 2 от Регламент (ЕС) № 517/2014, издаден при условията на чл. 10, § 3-5 и 7 на регламента и на наредбата по чл. 17, ал. 2, т. 1, за извършване на дейности, свързани с:

1. проверки за течове на стационарно хладилно, климатично и противопожарно оборудване, стационарни термопомпи, хладилни устройства на хладилни камиони и ремаркета, съдържащи 5 тона СО2 еквивалент или повече флуорсъдържащи парникови газове, или 10 тона СО2 еквивалент или повече, когато са херметически затворени и етикетирани като такива;

2. възстановяване на флуорсъдържащи парникови газове от охлаждащи вериги на стационарно хладилно, климатично и противопожарно оборудване, стационарни термопомпи, хладилни устройства на хладилни камиони и ремаркета, стационарно оборудване, съдържащо разтворители на основата на тези газове, както и стационарна електрическа комутационна апаратура;

3. монтаж, сервизно обслужване, поддръжка, ремонт или извеждане от експлоатация на стационарно хладилно, климатично и противопожарно оборудване, стационарни термопомпи, хладилни устройства на хладилни камиони и ремаркета, електрическа комутационна апаратура, съдържаща флуорсъдържащи парникови газове.

(2) Юридическите лица, които извършват дейности, свързани с монтаж, сервизно обслужване, поддръжка, ремонт или извеждане от експлоатация на стационарно хладилно, климатично и противопожарно оборудване, както и стационарни термопомпи, съдържащи флуорсъдържащи парникови газове, са длъжни да притежават документ за правоспособност съгласно изискванията на чл. 10, § 6 от Регламент (ЕС) № 517/2014, издаден при условията на чл. 10, § 5 и 7 на регламента и на наредбата по чл. 17, ал. 2, т. 1.

(3) Документите за правоспособност по ал. 1 и 2 се издават от:

1. Българската браншова камара по машиностроене – за дейности, свързани с проверки за течове, възстановяване на флуорсъдържащи парникови газове, монтаж, сервизно обслужване, поддръжка, ремонт или извеждане от експлоатация на стационарно хладилно и климатично оборудване, стационарни термопомпи, хладилни устройства на хладилни камиони и ремаркета, съдържащи 5 тона СО2 еквивалент или повече флуорсъдържащи парникови газове, или 10 тона СО2 еквивалент или повече, когато са херметически затворени и етикетирани като такива, както и извличане на флуорсъдържащи парникови газове от климатични инсталации на някои моторни превозни средства;

2. Главна дирекция "Пожарна безопасност и защита на населението" на Министерството на вътрешните работи – за дейности, свързани с проверки за течове, възстановяване на флуорсъдържащи парникови газове, монтаж, сервизно обслужване, поддръжка, ремонт или извеждане от експлоатация на стационарно противопожарно оборудване, съдържащо 5 тона СО2 еквивалент или повече флуорсъдържащи парникови газове, или 10 тона СО2 еквивалент или повече, когато е херметически затворено и етикетирано като такова;

3. Българската браншова камара на енергетиците – за дейности, свързани с възстановяване на флуорсъдържащи парникови газове, монтаж, сервизно обслужване, поддръжка, ремонт или извеждане от експлоатация на стационарна електрическа комутационна апаратура, съдържаща флуорсъдържащи парникови газове;

4. Българската стопанска камара – за дейности, свързани с извличане на разтворители на базата на флуорсъдържащи парникови газове от стационарно оборудване.

(4) Дейността на органите по издаване на документи за правоспособност по ал. 3 се осъществява съгласно:

1. член 10, § 1-9 от Регламент (ЕС) № 517/2014;

2. член 10 от Регламент (ЕО) № 303/2008 на Комисията от 2 април 2008 г. за установяване, в съответствие с Регламент (ЕО) № 842/2006 на Европейския парламент и на Съвета, на минимални изисквания и на условията за взаимно признаване на сертифицирането на компании и персонал по отношение на стационарни хладилни и климатични системи, както и за термопомпи, съдържащи някои флуорирани парникови газове (ОВ, L 92/3 от 3 април 2008 г.) и чл. 3 от Регламент (ЕО) № 307/2008 на Комисията от 2 април 2008 г. за установяване в съответствие с Регламент (ЕО) № 842/2006 на Европейския парламент и на Съвета на минимални изисквания за програми за обучение и на условия за взаимно признаване на атестати за обучение на служители по отношение на климатичните инсталации на някои моторни превозни средства, съдържащи някои флуорирани парникови газове (ОВ, L 92/25 от 3 април 2008 г.), когато документите за правоспособност се издават от органа по ал. 3, т. 1;

3. член 10 от Регламент (ЕО) № 304/2008 на Комисията от 2 април 2008 г. за установяване, в съответствие с Регламент (ЕО) № 842/2006 на Европейския парламент и на Съвета, на минимални изисквания и на условията за взаимно признаване на сертифицирането на търговски дружества и служители по отношение на стационарните противопожарни системи и пожарогасители, съдържащи някои флуорирани парникови газове (ОВ, L 92/12 от 3 април 2008 г.), когато документите за правоспособност се издават от органа по ал. 3, т. 2;

4. член 5 от Регламент (ЕО) № 305/2008 на Комисията от 2 април 2008 г. за установяване, в съответствие с Регламент (ЕО) № 842/2006 на Европейския парламент и на Съвета, на минимални изисквания и на условия за взаимно признаване на сертифицирането на служители по отношение на извличането на флуорирани парникови газове от комутационна апаратура за високо напрежение (ОВ, L 92/17 от 9 април 2008 г.), когато документите за правоспособност се издават от органа по ал. 3, т. 3;

5. член 4 от Регламент (ЕО) № 306/2008 на Комисията от 2 април 2008 г. за установяване, в съответствие с Регламент (ЕО) № 842/2006 на Европейския парламент и на Съвета, на минимални изисквания и условия за взаимно признаване на сертифицирането на служители, извършващи извличане от съоръжения на някои разтворители на базата на флуорирани парникови газове (ОВ, L 92/21 от 8 април 2008 г.), когато документите за правоспособност се издават от органа по ал. 3, т. 4.

(5) Органите по ал. 3 създават и поддържат информационна база данни за физическите и юридическите лица по ал. 1 и 2, получили документи за правоспособност.

(6) Органите по ал. 3, т. 1, 3 и 4 и Академията на Министерство на вътрешните работи, в качеството си на оценяващ орган по чл. 11 на Регламент (ЕО) № 304/2008, създават и поддържат актуална информация относно приложими технологии, които да заменят или намаляват употребата на флуорсъдържащи парникови газове, и безопасната работа с тях.

(7) Информацията по ал. 5 и ал. 6 е достъпна на интернет страниците на съответните сертифициращи и оценяващи органи.“.

**§ 7.** Създава се чл. 17в:

„Чл. 17в. (1) Със споразумение директорът на Агенция "Митници" или оправомощено от него длъжностно лице и министърът на околната среда и водите или оправомощено от него длъжностно лице, определят реда и начина, по които се предоставя информация за веществата, продуктите и оборудването, допуснати за свободно обръщение, временен внос, активно усъвършенстване, митническо складиране, реимпорт, транзит, реекспорт, пасивно усъвършенстване и износ, които са предмет на ограничение, съгласно Регламент (ЕО) № 1005/2009 и Регламент (ЕС) № 517/2014.

(2) Директорът на Главна дирекция "Пожарна безопасност и защита на населението" на Министерството на вътрешните работи предоставя на министъра на околната среда и водите или на оправомощено от него длъжностно лице не по-късно от 1 април на текущата година информация за операторите на стационарно противопожарно оборудване, съдържащо флуорсъдържащи парникови газове от 5 тона СО2 еквивалент или повече, намиращи се на територията на Република България, в съответствие с установен формат.

(3) Данните за извършените проверки за течове, монтаж, сервизно обслужване, поддръжка, ремонт и/или възстановяване на флуорсъдържащи парникови газове от оборудването на хладилните камиони и ремаркета, регистрирани на територията на Република България, се въвеждат в информационната система по чл. 147, ал. 8 от Закона за движението по пътищата.

(4) Данните по ал. 3 се попълват от лицата, притежаващи документ за правоспособност по чл. 17б, ал. 1 за хладилни устройства на хладилни камиони и ремаркета до 15 февруари на текущата година със следната информация за предходната календарна година:

1. при първоначално вписване на оператор:

а) наименование на юридическо лице, ЕИК/име на физическо лице, адреси на управление и месторабота (гараж, автопарк);

б) регистрационен номер и идентификационен номер на превозното средство;

в) лице за контакт, телефон/факс/електронна поща;

г) вид на оборудването;

д) вид на заредените флуорсъдържащи парникови газове и количество, при което се осигурява експлоатация на оборудването. Количеството следва да е посочено в тонове CO2 еквивалент.

2. при извършване на изброените в ал. 3 дейности:

а) дейността, извършена за сметка на оператора;

б) дата, на която е извършена съответната дейност;

в) количествата употребени и/или възстановени флуорсъдържащи газове, в килограми;

г) в случай на извършени дейности по възстановяване на флуорсъдържащи парникови газове – последващите дейности по третиране на газовете (регенериране, рециклиране и/или унищожаване) и наименование на лицето, на което са предадени газовете за извършване на съответното третиране.

(5) Изменение, допълване и/или заличаване на вписаната информация в информационната система по ал. 4, т. 1 се прави от лицата, притежаващи документ за правоспособност по чл. 17б, ал. 1 за хладилни устройства на хладилни камиони и ремаркета в сроковете по ал. 4 или по предложение на министъра на околната среда и водите или оправомощено от него длъжностно лице в резултат от констатирани при проверките по чл. 17, ал. 6, т. 2 несъответствия.

(6) Изпълнителният директор на Изпълнителна агенция „Автомобилна администрация“ или оправомощено от него длъжностно лице предоставя на:

1. министъра на околната среда и водите или на оправомощено от него длъжностно лице достъп до данните вписани по ал. 3, включително възможност за тяхното изменение, допълване и/или заличаване, и информация за потребителя, който е вписал информацията по ал. 4 и/или е направил изменения, допълнения и/или заличаване по ал. 5;

2. лицата, притежаващи документ за правоспособност по чл. 17б, ал. 1 за хладилни устройства на хладилни камиони и ремаркета, достъп до информационната система, включително, при необходимост, и обучение за работа със същия, по реда описан в наредбата по чл. 147, ал 1 от Закона за движението по пътищата.“.

**§ 8.** В член 27 се правят следните изменения и допълнения:

1. В алинея 4 в края на изречението се поставя запетая и се добавят думите „или при издадени указания на министъра на околната среда и водите.“

2. Създава се алинея 5:

„(5) При издаване на указания от страна на министъра на околната среда и водите по ал. 4, същите са задължителни за изпълнение.“

**§ 9.** В чл. 30г, ал. 4 след думата „предписания“ се добавя „могат да“.

**§ 10.** В чл. 30е, ал. 4 след думата „горива” се добавя „са изпитани в лаборатория на Държавната агенция за метрологичен и технически надзор и”.

**§ 11.** Чл. 30и се изменя така:

 „(1) Местните снабдители на корабно гориво осигуряват наличието на корабни горива в своите терминали в съответствие с изискванията на наредбата по чл. 8, ал. 1, и уведомяват за това изпълнителния директор на Изпълнителна агенция „Морска администрация”;

 (2) Капитанът на кораба или корабният агент уведомяват длъжностните лица от Изпълнителна агенция „Морска администрация”, когато не могат да закупят корабно гориво в съответствие с изискванията на наредбата по чл. 8, ал.1;

 (3) Изпълнителният директор на Изпълнителна агенция „Морска администрация” уведомява Европейската комисия за наличието на корабни горива в пристанищата на страната в съответствие с изискванията на наредбата по чл. 8, ал. 1, както и когато даден кораб представи доказателства за липсата на корабно гориво в съответствие с изискванията на наредбата по чл. 8, ал. 1;

 (4) Редът и начинът за уведомленията по ал. 1 и ал. 3 се определят със заповед на изпълнителния директор на Изпълнителна агенция „Морска администрация”, която се обнародва в ДВ.”

**§ 12.** В чл. 30л, ал. 1 думите “по чл. 117 от Закона за опазване на околната среда” се заменят със “с издадено комплексно разрешително по реда на глава седма от ЗООС”.

**§ 13.** Глава шеста „Такси върху котелно гориво и мазут с над 1 на сто сяра за Предприятието за управление на дейностите по опазване на околната среда” се отменя.

**§ 14.** В чл. 33а се правят следните изменения и допълнения:

1. Думите „съгласно наредбите по чл. 9а, ал. 1, чл. 9б, чл. 11а, ал. 1 и чл. 17, ал. 1 и 2“ се заличават;

2. В т. 3 думите „ свързани с опазването на околната среда,“ се заменят с „ по този закон, наредбите по чл. 9, ал.1, чл. 9а, ал. 1, чл. 9б, чл. 9в, ал. 1, чл. 11а, ал. 1 и чл. 17, ал. 1 и 2, и по Регламент (ЕО) № 1005/2009 и Регламент (ЕС) № 517/2014,“.

**§ 15.** В чл. 33б, ал. 1 се правят следните изменения и допълнения:

1. В т. 5 думата „регламентите“ се заменя с „Регламент (ЕО) № 1005/2009 и Регламент (ЕС) № 517/2014,“;

2. В т. 6 думите „по чл. 17, ал. 1 и 2 за установяване на мерките по прилагане на Регламент (ЕО) № 1005/2009 и Регламент (ЕО) № 842/2006.“ се заменят с „по чл. 17, ал. 1, ал. 2, т. 1, Регламент (ЕО) № 1005/2009 и Регламент (ЕС) № 517/2014.“.

**§ 16.** Чл. 34и се изменя така:

„Чл. 34и. (1) Наказва се с глоба от 5 000 до 20 000 лв., съответно с имуществена санкция в размер от 10 000 до 40 000 лв. лице, което:

1. произвежда, внася, изнася, пуска на пазара или употребява вещества, които нарушават озоновия слой, продукти или оборудване, които съдържат или зависят от тези вещества, в нарушение на чл. 4-6, чл. 15, чл. 16, § 1, чл. 17, чл. 20, § 1 или чл. 24, § 1 от Регламент (ЕО) № 1005/2009;

2. пуска на пазара или употребява флуорсъдържащи парникови газове, продукти или оборудване, които съдържат или зависят от тези вещества, в нарушение на чл. 7, § 2, чл. 11, § 1, чл. 13 или чл. 14, § 1 и 2 от Регламент (ЕС) № 517/2014.

(2) Лице, което наруши правилата за етикетиране, определени в чл. 2, 3 и 4 от Регламент (ЕО) № 1494/2007 на Комисията от 17 декември 2007 г. за установяване, в съответствие с Регламент (ЕО) № 842/2006 на Европейския парламент и на Съвета, на формата на етикетите и на допълнителните изисквания за етикетиране на продукти и оборудване, съдържащи някои флуорирани парникови газове (ОВ, L 332/25 от 18 декември 2007 г.) и/или чл. 12 на Регламент (ЕС) № 517/2014, се наказва с глоба от 3 000 до 6 000 лв., съответно с имуществена санкция в размер от 8 000 до 15 000 лв.

(3) Лице, което експлоатира хладилни, климатични или термопомпени инсталации, съдържащи регенерирани или рециклирани ненапълно халогенирани хлорфлуорвъглеводороди, които не са етикетирани в съответствие с изискванията на чл. 11, § 6 от Регламент (ЕО) № 1005/2009, се наказва с глоба 1 000 лв., съответно с имуществена санкция в размер 3 000 лв.

(4) Лице, което не поддържа, не води или не представи документация с информация относно купувачите на флуорсъдържащи парникови газове, съгласно разпоредбите на чл. 6, § 3 от Регламент (ЕС) № 517/2014 и на наредбите по чл. 17, ал. 2, се наказва с глоба от 1 000 до 3 000 лв., съответно с имуществена санкция в размер от 2 000 до 6 000 лв.

(5) Лице, което продава флуорсъдържащи парникови газове на физически и/или юридически лица без документ за правоспособност или на физически и/или юридически лица без да са наели лица, притежаващи документ за правоспособност за целите на монтажа, сервизното обслужване, поддръжката, ремонта или извеждането от експлоатация на оборудването по чл. 4, § 2, букви а) – е) – за физически лица, и/или по чл. 4, § 2, букви а) – г) – за юридически лица, на Регламент (ЕС) № 517/2014, се наказва с глоба от 3 000 до 6 000 лв., съответно с имуществена санкция в размер от 8 000 до 15 000 лв.

(6) Лице, което продава оборудване, заредено с флуорсъдържащи парникови газове, което не е херметически затворено, на краен потребител без същия да представи доказателства, че монтажът на оборудването ще се извърши от сертифицирано предприятие по чл. 10 на Регламент (ЕС) № 517/2014, се наказва с глоба от 3 000 до 6 000 лв., съответно с имуществена санкция в размер от 8 000 до 15 000 лв.

(7) Вносител, който не гарантира до 31 март на всяка година, че документацията и декларацията по чл. 14, § 2 на Регламент (ЕС) № 517/2014 са проверени от независим одитор съгласно изискванията на същия член и на наредбите по чл. 17, ал. 2, се наказва с глоба от 5 000 до 20 000 лв., съответно с имуществена санкция в размер от 10 000 до 40 000 лв.

(8) Лице, което пуска на пазара флуоровъглеводороди без да му е разпределена и/или прехвърлена квота или превишавайки квотата, разпределена и/или прехвърлена му, съгласно член 16, § 5, член 18 или член 25, § 2 на Регламент (ЕС) № 517/2014, се наказва с глоба 50 лв. за всеки 1 тон СО2 еквивалент, които е пуснал на пазара в нарушение, съответно с имуществена санкция в размер 100 лв. за всеки 1 тон СО2 еквивалент, пуснат на пазара в нарушение.

(9) Лице, което допуска изпускането на вещества, които нарушават озоновия слой в атмосферния въздух в противоречие с изискванията на Регламент (ЕО) № 1005/2009 и на наредбата по чл. 17, ал. 1, се наказва с глоба 100 лв. за всеки 1 kg вещество, изпуснато в атмосферата, съответно с имуществена санкция в размер 200 лв. за всеки 1 kg вещество, изпуснато в атмосферата.

(10) Лице, което допуска изпускането на флуорсъдържащи парникови газове в атмосферния въздух в противоречие с изискванията на Регламент (ЕС) № 517/2014 и на наредбата по чл. 17, ал. 2, т. 1, се наказва с глоба 100 лв. за всеки 1 тон СО2 еквивалент, изпуснат в атмосферата, съответно с имуществена санкция в размер 200 лв. за всеки 1 тон СО2 еквивалент, изпуснат в атмосферата.

(11) Наказва се с глоба от 3 000 до 10 000 лв., съответно с имуществена санкция в размер от 5 000 до 15 000 лв. лице, което:

1. извлича, рециклира, регенерира или унищожава вещества, които нарушават озоновия слой в противоречие с изискванията на Регламент (ЕО) № 1005/2009 и/или на наредбата по чл. 17, ал. 1;

2. възстановява, рециклира, регенерира или унищожава флуорсъдържащи парникови газове в противоречие с изискванията на Регламент (ЕС) № 517/2014 и/или на наредбата по чл. 17, ал. 2, т. 1.

(12) Лице, което извършва дейностите, предвидени в чл. 17б, ал. 1, без документ за правоспособност, се наказва с глоба 3 000 лв.

(13) Лице, което извършва дейностите, предвидени в чл. 17б, ал. 2, без документ за правоспособност, се наказва с имуществена санкция в размер 15 000 лв.

(14) Лице, което извършва проверки за течове на хладилни и климатични инсталации, термопомпи, съдържащи 3 kg или повече вещества, които нарушават озоновия слой, без документ за правоспособност, се наказва с глоба 1 000 лв. или с имуществена санкция в размер 2 000 лв.

(15) Лице, което извършва сервиз и поддръжка на хладилни, климатични или термопомпени инсталации, или системи за противопожарна защита и пожарогасители, съдържащи вещества, които нарушават озоновия слой, без документ за правоспособност, се наказва с глоба 1 000 лв., съответно с имуществена санкция в размер 2 000 лв.

(16) Лице, което не поддържа, не води или не представи досие на инсталациите, съдържащи 3 kg и повече вещества, които нарушават озоновия слой, съгласно разпоредбите на наредбата по чл. 17, ал. 1, се наказва с глоба 1 000 лв., съответно с имуществена санкция в размер 2 000 лв.

(17) Лице, което не поддържа, не води или не представи документация за стационарното хладилно, климатично или противопожарно оборудване, стационарните термопомпи, хладилните устройства на хладилни камиони или ремаркета, електрическата комутационна апаратура или двигателите с цикъл на Ренкин с органичен работен агент, съдържащи 5 тона СО2 еквивалент или повече флуорсъдържащи парникови газове, или 10 тона СО2 еквивалент или повече, когато са херметически затворени и етикетирани като такива, съгласно разпоредбите на чл. 6, § 1 и 2 от Регламент (ЕС) № 517/2014 и на наредбите по чл. 17, ал. 2, се наказва с глоба от 500 до 3 000 лв., съответно с имуществена санкция в размер от 1 000 до 6 000 лв.

(18) Наказва се с глоба от 2 000 до 8 000 лв., съответно с имуществена санкция в размер от 4 000 до 16 000 лв., оператор на:

1. оборудване, попадащо в обхвата на Регламент (ЕО) № 1005/2009, който не осигурява проверки за течове съгласно чл. 23 от Регламент (ЕО) № 1005/2009;

2. оборудване, попадащо в обхвата на Регламент (ЕС) № 517/2014, който не осигурява проверки за течове съгласно чл. 4 или чл. 5 от Регламент (ЕС) № 517/2014.

(19) Лице, което експлоатира съоръжение, попадащо в обхвата на чл. 23, § 2 от Регламент (ЕО) № 1005/2009, и допуска проверките за течове или извличането на вещества, които нарушават озоновия слой, да се извършват от лица, които не притежават документ за правоспособност, се наказва с глоба 2 000 лв., съответно с имуществена санкция в размер 4 000 лв.

(20) Оператор на оборудване, попадащо в обхвата на Регламент (ЕС) № 517/2014, който допуска проверките за течове, монтажа, сервизното обслужване, поддръжката или ремонта на оборудването да се извършват от лица, които не притежават документ за правоспособност, се наказва с глоба 2 000 лв., съответно с имуществена санкция в размер 4 000 лв.

(21) Оператор на оборудване, попадащо в обхвата на Регламент (ЕС) № 517/2014, който допуска извеждането от експлоатация на оборудването или възстановяването на флуорсъдържащи парникови газове от същото да се извършват от лица, които не притежават документ за правоспособност, се наказва с глоба от 3 000 до 10 000 лв., съответно с имуществена санкция в размер от 6 000 до 20 000 лв.

(22) Лице, което купува флуорсъдържащи парникови газове без да притежава документ за правоспособност или без да е наело лице, притежаващо документ за правоспособност за целите на монтажа, сервизното обслужване, поддръжката или ремонта на оборудването по чл. 4, § 2, букви а) – е) на Регламент (ЕС) № 517/2014 и съгласно изискванията на чл. 10 на регламента, се наказва с глоба от 3 000 до 6 000 лв., съответно с имуществена санкция в размер от 8 000 до 15 000 лв.

(23) Лице, което купува оборудване, заредено с флуорсъдържащи парникови газове, което не е херметически затворено, без да е осигурило монтажът на оборудването да се извърши от сертифицирано по чл. 10 на Регламент (ЕС) № 517/2014 предприятие, се наказва с глоба от 3 000 до 6 000 лв., съответно с имуществена санкция в размер от 8 000 до 15 000 лв.

(24) Лице, което не представи в срок информация за веществата, които нарушават озоновия слой, и/или за флуорсъдържащите парникови газове, както и за продуктите и оборудването, които съдържат или зависят от тези вещества, съгласно изискванията на наредбите по чл. 17, ал. 1 и/или 2, се наказва с глоба от 500 до 2 000 лв., съответно с имуществена санкция в размер от 1 000 до 3 000 лв.

(25) Лице, притежаващо документ за правоспособност по чл. 17б, ал. 1, което не въвежда данни в информационната система по чл. 17в, ал. 3 или впише невярна информация в същата се наказва с глоба от 500 до 1000 лв.“.

**§ 17.** В чл. 34к след думите „органа по чл. 17, ал. 3“ се добавя „, 4 или 5“, а думите „чл. 17, ал. 4“ се заменят с „чл. 17, ал. 6, 7 или 8“.

**§ 18.** Чл. 42 се изменя така:

„(1) Лице, което наруши разпоредбите на чл. 18а, ал. 8, се наказва с глоба 2000 лв., съответно с имуществена санкция в размер 10 000 лв.;

(2) Лицата по чл. 18а, ал. 8, в случаите, когато разпространяват корабни горива, които не отговарят на вида гориво, посочено в декларацията за съответствие и/или разписката за предаденото гориво, ако деянието не съставлява престъпление, се наказват с глоба 5000 лв., съответно с имуществена санкция в размер 40 000 лв.;

(3) При повторно нарушение глобата, съответно имуществената санкция по ал. 1 и ал. 2 се налага в двоен размер.”

**§ 19.** В чл. 43, ал. 2 се отменя.

**§ 20.** Създава се чл. 43б:

„Чл.43б. (1) Актовете за установяване на нарушенията по чл.34и и 34к се съставят от длъжностни лица определени от министъра на околната среда и водите или от директора на съответната РИОСВ.

(2) Наказателните постановления се издават от министъра на околната среда и водите или от оправомощено от него длъжностно лице или от директора на съответната РИОСВ или от оправомощено от него длъжностно лице.

(3) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

**§ 21.** Член 44 се отменя.

**§ 22.** В Допълнителните разпоредби се правят следните изменения и допълнения**:**

1. В § 1:

а) т. 21 се изменя така:

“21. „Течни горива“ са течни горими продукти получени от нефт или от биологичен произход или техни смеси: автомобилни бензини, горива за дизелови двигатели, биогорива, горива за извънпътна техника и трактори, корабни горива, които се използват като източник на енергия за двигатели с вътрешно горене, както и газьоли за промишлени и комунални цели, течни горива от биомаса, котелни и тежки горива, предназначени за други устройства с енергийна конверсия, подходящи за тази цел“.

б) т. 30 се изменя така:

“30. “Промяна в обстоятелствата” e промяна на суровини, технологични процеси, оператора на инсталацията, адреса на инсталацията”.

в) създава се т. 32:

„32. „Оператор на моторно превозно средство“ е лице по смисъла на чл. 2, § 8 на Регламент (ЕС) № 517/2014.“.

2. Параграф 1а се отменя.

3. В§ 1б в края на изречението се добавя “и на Директива 2012/33/ЕС на Европейския парламент и на Съвета от 21 ноември 2012 година за изменение на Директива 1999/32/ЕО на Съвета по отношение на съдържанието на сяра в корабните горива (ОВ, L327/1 от 27.11.2012 г.).”.

**Преходни и заключителни разпоредби**

**§ 23.** Приложението към чл. 31а, ал. 2, т. 5 се отменя.

**§ 24.** Законът влиза в сила от деня на обнародването му в “Държавен вестник”, а разпоредбата на чл. 34и, ал. 7 влиза в сила от 1 януари 2018г.

**§ 25. В Закона за биологичното разнообразие се правят следните изменения и допълнения:**

**1.** В чл. 43а, ал. 2, в края на изречението се поставя запетая и се добавят думите: **„**наричан по-нататък „Регламент 1007/2009“ и Регламент [(ЕС) № 737/2010](http://www3.moew.government.bg/files/file/Nature/Biodiversity/reglamenti/Reg._737-2010_BG.pdf) на Комисията за определяне на подробни правила за прилагането на Регламент 1007/2009 (*OB L 216, 17.08.2010 г.*), наричан по-нататък „Регламент [737/2010](http://www3.moew.government.bg/files/file/Nature/Biodiversity/reglamenti/Reg._737-2010_BG.pdf)“;

**2.** Член 67, ал. 2 се изменя така:

„(2) Дейностите по ал. 1 могат да бъдат разрешени, въз основа на разработена програма и изпълнени следните условия:

1. положително заключение от извършена научна експертиза, възложена от съответния компетентен орган по ал. 3, включваща оценка на риска, като се вземат предвид елементите, описани в чл. 5, параграф 1, букви „а“, „б“, „г“, „д“, „е“, „ж“ и „з“ от Регламент (ЕС) № 1143/2014 на Европейския парламент и на Съвета относно предотвратяването и управлението на въвеждането и разпространението на инвазивни чужди видове (*OB L 317/4.11.2014 г.)*, наричан по-нататък Регламент 1143/2014, и доколкото е възможно тези, описани в буква „в“ на същия параграф;

2. влязъл в сила акт от проведена процедура по реда на Глава VI от Закона за опазване на околната среда и/или чл. 31 от този закон;

3. положително решение на Националния съвет по биологичното разнообразие.

**3.** В чл. 68 се правят следните изменения и допълнения:

а) В ал. 1 след думите „растителни видове“ се добавя „и възстановяване на изчезнали популации или подпомагане и стабилизиране на популации в недобро състояние“ и се поставя запетая.

б) Създава се ал. 3:

„(3) Дейностите по ал. 1 се извършват при използване на екземпляри и/или генетичен материал от диви видове, произхождащи от същата или от генетично най-близката до възстановяваната популация, след положително становище на научен орган.”.

**4.** В заглавието на Глава четвърта накрая се добавя ново изречение „Предотвратяване и управление на въвеждането и разпространението на инвазивни чужди видове.“

**5.** Текстът на чл. 70 се изменя така:

„Чл. 70. Разпоредбите на тази глава се прилагат за:

1. екземпляри от видове, включени в приложения А, В, C и D към чл. 3 от Регламент 338/97 на Съвета относно защитата на видовете от дивата фауна и флора чрез регулиране на търговията с тях, наричан по-нататък "Регламент 338/97";

2. екземпляри от видове, определени съгласно чл. 4, параграф 1 от Регламент 1143/2014.

**6.** В чл. 72, ал.1 накрая се добавят думите „и на Регламент 1143/2014“

**7.** В чл. 73, ал. 1 след думите „Регламент 865/2006“ се поставя запетая и се добавя„ на Регламент 1143/2014“;

**8.** Чл. 86 се изменя така:

„Чл. 86. Митническите органи осъществяват митнически надзор и контрол при внасяне и изнасяне на и извън митническата територия на Република България в съответствие с този закон, митническото законодателство и изискванията на:

1. Регламент 338/97 и Регламент 865/2006;
2. Регламент [737/2010](http://www3.moew.government.bg/files/file/Nature/Biodiversity/reglamenti/Reg._737-2010_BG.pdf);
3. Регламент 1143/2014.“

**9.** В чл. 87, ал. 1 след думите „чл. 70“ се добавят думите „т.1“

**10.** В чл. 100 след думите „чл. 70“ се добавят думите „т.1“

**11.** В чл. 102, алинеи 1 и 4, след думите „чл. 70“ се добавят думите „т.1“

**12.** В чл. 102б, ал. 1 след думите „чл. 70“ се добавят думите „т.1“

**13.** В чл. 104, ал. 1:

а) в т. 1 накрая се добавя „за видове по чл. 70, т. 1“;

б) в т. 2 съюзът „или“ се заменя с „и“, а накрая се добавя „или на екземпляри по чл. 70, т. 2.“;

**14.** В чл. 106, ал. 1 се правят следните изменения и допълнения:

а) В т. 2 накрая се добавя: „и за видовете по чл. 70, т. 2.;

б) В т. 3 накрая се добавя „в страната или в други държави-членки на CITES, където има подходящи условия за тяхното отглеждане“

в) Създават се точки 6 и 7:

„6. Предоставянето им на национални или международни организации или институции, изпълняващи програми за повторно въвеждане в страни, в които съответният вид е естествено разпространен;

7. Унищожаване на екземплярите, ако те са от видове по чл. 70, т.2.“.

**15.** В чл. 115, ал. 1 се създават точки 16,17 и 18:

„16. дава съгласие за достъп до генетични ресурси от естествената флора и фауна.“;

17. следи за спазването на задълженията от страна на ползвателите на генетични ресурси и традиционни знания, свързани с генетичните ресурси, във връзка с полагането на дължима грижа, съгласно Регламент 511/2014, в областта на своята компетентност;

18. е компетентен орган по прилагане на Регламент 1143/2014 , с изключение на чл. 15 от него“.

**16.** В чл. 118 се правят следните изменения и допълнения:

а) Досегашния текст става ал. 1;

б) Създават се ал. 2, 3 и 4:

„(2) Министърът на земеделието и храните дава съгласие за достъп до селскостопански и горски генетични ресурси.

(3) Министърът на икономиката дава съгласие за достъп до генетични ресурси от промишлени микроорганизми, вируси и клетъчни култури;

(4) Компетентните органи по ал. 2 и 3:

1. в рамките на своите компетенции, следят за спазването на задълженията от страна на ползвателите на генетични ресурси и традиционни знания, във връзка с полагането на дължима грижа, съгласно Регламент 511/2014;

2. могат да възлагат на оправомощени от тях длъжностни лица, определените им функции за достъп до генетични ресурси.“.

**17.** В чл. 122, ал.1, се създава точка 5:

„5. отнема разрешителни, издадени, съгласно Регламент 1143/2014, когато са нарушени условията и изискванията, поставени в тях или в чл. 8 от регламента и/или спира действия които са в нарушение на същия регламент.“

**18.** Създава се чл. 127а:

„Чл. 127а. За умишлено непредоставяне или предоставяне на невярна информация по чл. 4 и 7 от Регламент 511/2014, на компетентните органи по чл. 115 ал.1 и чл. 118, ал.2 и ал. 3, физическите лица се наказват с глоба от 1000 до 6000 лв., а на юридическите лица и едноличните търговци се налага имуществена санкция от 5000 до 20000 лв.“

**19.** Създава се чл. 127б:

„Чл. 127б. (1) За нарушения по чл.7, параграф 1, букви „б“, „в“, „г“, „д“, „е“ и „ж“ от Регламент 1143/2014 физическите лица се наказват с глоба от 1000 до 6000 лв., а на юридическите лица и едноличните търговци се налага имуществена санкция от 5000 до 20000 лв.

(2) За нарушения по чл.7, параграф 1, букви „а“, и „з“ от Регламент 1143/2014 физическите лица се наказват с глоба от 1500 до 8000 лв., а на юридическите лица и едноличните търговци се налага имуществена санкция от 8000 до 25000 лв.

(3) За нарушения на изискванията на разрешителното по чл.8, параграфи 2 и 3 от Регламент 1143/2014 физическите лица се наказват с глоба от 800 до 5000 лв., а на юридическите лица и едноличните търговци се налага имуществена санкция от 6000 до 20000 лв.“

**20.** В чл. 128в думите „и Регламент 865/2006“ се заменят с: „Регламент 865/2006, Регламент 511/2014 и Регламент 1143/2014“

**21.**Член 129, ал. 3, се изменя така:

„(3) Алинея 2 не се прилага в случай на отнети в полза на държавата екземпляри от видове по чл. 37 от този закон и по Приложение А към Регламент 338/97, както и на екземпляри от видове по чл. 70, т. 2 – предмет на нарушението. В тези случаи разпореждането се осъществява съответно по реда на чл. 39, ал. 2 и 3 или на глава четвърта, раздел VI.“

**22.** В § 1 на „Допълнителни разпоредби“ се правят следните допълнения:

1. създават се т. 12а, 18а и 34а:

 „12а. „Горски генетични ресурси“ са естествени генетични ресурси от дървесните, храстови и ловни видове.“;

 „18а. „Естествени генетични ресурси“ са всички генетични ресурси на България от нейната естествената флора, фауна, микота и микроорганизми, в т.ч. патогенни.“;

 „34а. „Селскостопански генетични ресурси“ са растения и животни от културната флора и фауна, обект на стопанско отглеждане“.